ÚRAD VLÁDY SLOVENSKEJ REPUBLIKY
      sekcia vládnej legislatívy

							          Na rokovanie vlády SR
							          Dňa 17. mája 2006
							          K materiálu č. 8743/2006
							          K bodu č. 8

      S T A N O V I S K O

k návrhu nariadenia vlády Slovenskej republiky o ochrane zdravia osôb pred nepriaznivými účinkami ionizujúceho žiarenia pri lekárskom ožiarení

I.
Návrh  nariadenia vlády Slovenskej republiky o ochrane zdravia osôb pred nepriaznivými účinkami ionizujúceho žiarenia pri lekárskom ožiarení predkladá na rokovanie vlády Slovenskej republiky minister zdravotníctva Slovenskej republiky Rudolf Zajac.
II.
Cieľom predkladaného nariadenia vlády je komplexne upraviť problematiku radiačnej ochrany v zdravotníctve a vymedziť povinnosti jednotlivých osôb pri zabezpečení ochrany zdravia pred ionizujúcim žiarením .
Návrh nariadenia vlády upravuje základné štandardy, ako aj  podrobnosti radiačnej ochrany pre zabezpečenie ochrany zdravia osôb pred ionizujúcim žiarením pri lekárskom ožiarení, v súlade so záväznou legislatívou a odporúčaniami Európskej únie. 

III.
Predmetný návrh nariadenia vlády Slovenskej republiky bol prerokovaný na zasadnutí Legislatívnej rady vlády Slovenskej republiky dňa 28. marca 2006.  Legislatívna rada vlády Slovenskej republiky  po prerokovaní návrhu nariadenia vlády odporučila predkladateľovi predložiť nové znenie tohto návrhu na rokovanie vlády Slovenskej republiky , v ktorom budú zapracované jej pripomienky a odporúčania.

IV.
Sekcia vládnej legislatívy Úradu vlády Slovenskej republiky konštatuje, že v návrhu nariadenia  vlády Slovenskej republiky o ochrane zdravia osôb pred nepriaznivými účinkami ionizujúceho žiarenia pri lekárskom ožiarení sú  pripomienky  Legislatívnej  rady  vlády  Slovenskej  republiky  ( 54 pripomienok)  zapracované,  a preto odporúča  návrh nariadenia vlády schváliť.

V Bratislave 15. mája 2006
Vypracoval : V.Rajníček 

                                                                                                          Štefan G r m a n
									generálny riaditeľ
   								       sekcie vládnej legislatívy